दूसरी ओर 2 राज्य ऐसे भी हैं जहां मुसलमान अपनी जनसंख्या के अनुपात में सबसे अधिक संख्या में मौजूद हैं। इनमें पश्चिम बंगाल और बिहार आते हैं। यहां मुसलमान अपनी जनसंख्या के मामले में 10 से 15% हैं। बाकी वह राज्य हैं जहां मुसलमान अपनी जनसंख्या के के हिसाब से 1% प्रतिशत से भी कम हैं। इन में उत्तराखंड भी आता है और मणिपुर, हिमाचल प्रदेश, पंजाब, गोवा भी। इस पूरे विश्लेषण में उत्तर प्रदेश का जिक्र न किया जाए तो यह बात सब के लिए आश्चर्यजनक होगी। लेकिन सबसे आखिर में उल्लेख इसलिए करना चाहते हैं कि यह बात आप भी अच्छी तरह जानते हैं, उत्तर प्रदेश भारत का एकमात्र राज्य है जहां मुसलमानों की कुल आबादी का 22.34% हिस्सा रहता है। 3 करोड़ 84 लाख 83 हजार 967 मुसलमानों की आबादी वाला राज्य न केवल भारत के संदर्भ में सबसे महत्वपूर्ण है बल्कि राज्य की आबादी को दुनिया में मौजूद मुसलमानों की कुल आबादी के अनुपात में देखा जाए तो भी राज्य में मुसलमानों का बड़ा महत्व है। आज पूरी दुनिया में एक सौ पांच करोड़ मुसलमान हैं, उनमें लगभग 4 करोड़ मुसलमान उत्तर प्रदेश में रहते हैं, यह दुनिया की कुल मुस्लिम आबादी का 2.53% प्रतिशत हिस्सा हैं।